पाएं अपने शहर की ताज़ा ख़बरें और फ्री ई-पेपरडाउनलोड करें
पिछले साल से पूरे देश में चल रही जानलेवा कोरोना वायरस के चलते अब ऑक्सीजन की मदद के लिए हाथ बढ़ने लगे हैं। मरीजों को बचाने और सेवा के लिए निशुल्क ऑक्सीजन देने के लिए श्री हिमोदेवी जैन धर्मार्थ ट्रस्ट आगे आया है।
ट्रस्ट संयोजक एवं जैन सभा के पूर्व प्रधान समाजसेवी नवीन जैन ने 15 कंसंट्रेटर मशीन की सुविधा रोहतक के मरीजों के लिए भिवानी रोड स्थित जन सेवा संस्थान में दी है। उन्होंने बताया कि रोहतक में 100 साल पहले गुरुदेव कन्ही राम महाराज और बाबा हुकम चंद जत्ती ने रोहतक के लोगों को प्लेग की महामारी बीमारी से बचाया था। अब भी हालात इतने गम्भीर हो चुके हैं कि लोगों को पूरी सुविधा मिलना असम्भव हो गया है।
मरीजों की संख्या इतनी बढ़ती जा रही है कि हम सब लोगों को चाहिए कि मुसीबत की इस घड़ी में अपना बचाव करते हुए एक दूसरे की मदद करनी चाहिए। उन्होंने बताया कि श्री हिमो देवी चैरिटेबल ट्रस्ट की ओर से जन सेवा संस्थान में ऑक्सीजन कंसंट्रेटर मशीन से लोगों को राहत मिलेगी।
कई अस्पताल में बेड की कमी होने के कारण मरीजों का रजिस्ट्रेशन नहीं हो रहा हैं। उन्हें लंबा इंतजार करना पड़ रहा है। ऐसे हालात को देखते हुए श्री हिमो देवी धर्मार्थ ट्रस्ट के संयोजक एवं समाजसेवी नवीन जैन ने जन सेवा संस्थान में ऑक्सीजन कंसंट्रेटर मशीनें कोरोना के मरीजों के लिए सेवा के लिए दी।
जन सेवा संस्थान में कोविड मरीजों के लिए 200 बेड
वहीं, जन सेवा संस्थान के संचालक महामंडलेश्वर डॉ. परमानंद महाराज ने बताया कि जन सेवा संस्थान में 200 मरीजों के लिए बेड की व्यवस्था है। साथ में मरीजों की सेवा के लिए एक डॉक्टर और तीन जूनियर अटेंडेंट रखे गए हैं। बुधवार को विभिन्न क्षेत्रों से आए 13 मरीजों के लिए ऑक्सीजन कंसंट्रेटर मशीन की सुविधा दी गई। मरीज नॉर्मल होने के बाद वह मशीन दूसरे मरीजों पर प्रयोग में लाई जाती है। ऑक्सीजन कंसंट्रेटर मशीन जो 1 मिनट में 8-10 लीटर ऑक्सीजन 24 घंटे उपलब्ध करवाने की क्षमता रखती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn